До

Общински съвет

гр. Мездра

ОТЧЕТ ЗА ДЕЙНОСТТА ЗА 2022г.

НА НАРОДНО ЧИТАЛИЩЕ „ФАКЕЛ-1926”

СЕЛО ЗВЕРИНО, ОБЩИНА МЕЗДРА

Институция с 96 годишна история, Народно читалище „Факел - 1926” село Зверино е мястото за духовност, изкуство, култура, самодейност, книжовно наследство, краезнание, пазител на българската история, с огромно културно значение за нашето населено място, тук се съхраняват народните знания и традиции!

**I. БИБЛИОТЕЧНА ДЕЙНОСТ**

Библиотеката при НЧ”Факел-1926” с. Зверино разполага с богат книжен фонд, има новосъздаден детски отдел, „Кът краезнание”, създаден през 2019г. - дейност развива Художествено - творчески клуб „Факел”, работим съвместно с детската градина и училището, като провеждаме различни инициативи за стимулиране на четенето.

Дейността на библиотеката е свързана с оформянето й като общодостъпен център за библиотечно и информационно обслужване на населението. Продължаваме да сме част от „Глобални библиотеки”, проект чрез който разполагаме с 5 компютъра, мултифункционално устройство и мултимедия.

Провеждаме множество инициативи с деца - открити уроци, занимания по интереси, рецитали, литературни четения, лятна работа с деца, творчески работилници. Други библиотечни дейности са изготвяне на онлайн витрини, издаване и представяния на книги на местни автори.

* Библиотечен фонд: 13 364 тома;
* Набавени библиотечни материали за 2022г. - 1143 БД - от дарение ;
* Абонамент: 4 периодични издания;
* Читатели: 284;
* Посещаемост: 5216;
* Раздадени БД: 848 тома;
* Културно просветна дейност – брой изяви: 88;

През 2022г. спечелихме проект по програма „Българските библиотеки – съвременни центрове за четене и информираност” към Министерството на културата на стойност 1254.46 лв., с който фонда на библиотеката при НЧ ”Факел-1926” се обогати с 91 нови издания художествена и отраслова литература.

През 2022г. НЧ ”Факел-1926” организирахме издаването на един уникален за нашето населено място краеведски труд – книгата „История на село Зверино” (история, бит, етнография, фолклор), с автор Иван Цанев – ръкопис, който бе пазен дълги години в архива на Читалището**,** която увековечава за бъдещите поколения най – ранните записки за произхода и развитието на селото.

Редакция на книгата направи писателят от Зверино – Цветко Стеев. Документалната книга „Село Зверино” (история, бит, етнография, фолклор) е финансирана от НЧ ”Факел-1926”с. Зверино и Община Мездра, с инициативен комитет при НЧ „Факел- 1926” с. Зверино за издаването й в състав:

Цветко Стеев – редактор,

Цветан Ценов – председател на НЧ „Факел-1926”с. Зверино,

Стилияна Стоянова – секретар/библиотекар на НЧ „Факел-1926” с. Зверино,

Дарина Цветкова – председател на ХТК „Факел” с. Зверино,

Катя Христова,

|инж.Найден Христов|.

**Иван Цанев (1897-1988) -** високо образован и начетен човек, с големи познания, специалист – историк, воден от обичта към своето родно село, той е бил учител и активен читалищен деятел, който завеща за бъдещите поколения своя труд – „Историята на село Зверино”, обхванала от най - ранното му създаване, от едно малко селище, преминало през трудни периоди на развитие, до времето когато Зверино се е превърнало в процъфтяващо селище със своя индустрия, модерно земеделие, развита инфраструктура. Книгата обхваща историята, тип и характер на селището, начин на живот и храна на населението, етнография, облекло, занаятчийство, дърводелство, земеделие, говор, фолклор, и др.

Книгата е една малка енциклопедия за времето, в което е живял автора, има регионален характер, показва че тук е кипял живот, имало е изключителни хора – трудолюбиви, находчиви, родолюбиви, запечатал е част от миналото – нашата национална памет, национални ценности, възможността да познаваш родния си край!

**Издадени книги на автори от село Зверино през 2022г.:**

* Издаване на История на село Зверино (история, бит, етнография, фолклор) с автор Иван Цанев и редактор Цветко Стеев;
* „Диалози пред вратата на Бога” – Цветко Стеев;
* „Лечителят на Левски. Невероятната история на отец Неофит Калчев. Рецепти за

здраве” – Борислав Радославов и Кристиан Иванов;

* „Пътеката на живота” – Найден Христов;
* „Песни край реката” – Найден Христов;
* „Абсурдите на новото време” – Иванка Гьонова /поезия/;
* „Пътеки нестъпкани” – Дарина Цветкова /лирика/;
* „Сърце на трубадур” - Иван Велчов – /стихове и песни/;
* Участие на ХТК „Факел” в Алманах 165, издаден от Съюза на народните читалища;

**Представяне на книги:**

* 30 април – Представяне на книгата „Пъстро герданче” с автор Иванка Колева в НЧ”Факел-1926” с.Зверино;
* 30 април – Представяне на книгата „Объркан свят” с автор Иванка Гьонова в НЧ”Факел-1926” с.Зверино;
* 30 април – Представяне на книгата „Изповед” с автор Стефчо Василов в НЧ”Факел-1926” с. Зверино;
* 30 април – Представяне на книгата „Сърце на трубадур” с автор Иван Велчов в НЧ”Факел-1926”с.Зверино;
* 20 септември - Премиера на книгата „Магията на говора в село Зверино” с автор Ивана Захариева в РБ ”Христо Ботев” гр. Враца;
* 01 октомври – Представяне на книгата „Пътеки нестъпкани” с автор Дарина Цветкова в НЧ ”Факел-1926” с.Зверино;
* 26 ноември – Премиера на книгата село Зверино (история, бит, етнография, фолклор) с автор Иван Цанев и редактор Цветко Стеев в НЧ ”Факел-1926”;

**Рецитали през годината:**

* 06.01 – Богоявление – „Силата на вярата и българските традиции”;
* 03.03 – Национален празник на България – „Славата и смелостта в борбата за свобода на непреклонния български народ – България пази паметта на своите герои!”;
* 03.03 – Ден на самодееца – Рецитал на ХТК” Факел” – „Самодеец по душа”;
* 08.04 – 80 - годишен юбилей на Христана Цветкова – „Живот изпълнен с благородни дела!”;
* 09.04 – 80 - годишен юбилей на Иванка Драганова - „На човека с голямо сърце и душа!”;
* 21 май – Димитър Ангелов - „С музика в сърцето” – концерт спектакъл с авторските песни на музиканта;
* 24 май – „Славянското писмо и четмо – делото на светите братя Кирил и Методий!”;
* 4 юни – Пети НФФ “Змей Горянин” – „Българският фолклор в музиката, песните, танците”;
* 4 юни - Ден на село Зверино – Рецитал – „Героичния подвиг на Христо Ботев и загиналите за свободата на България”;
* 17 декември – „На Коледа вярваме в чудеса!” – концерт – спектакъл в НЧ”Факел-1926”

с. Зверино;

**Литературни четения:**

* 11 февруари - „Четенето е полезно и приятно” - запознаване с библиотеката и читателски картони на учениците от първи и втори клас;
* 14 февруари – „Вино и любов, любов и вино” – лит. четене на ХТК ”Факел” по случай Трифон Зарезан и Свети Валентин;
* 08 март – „Жената – любов и вдъхновение” – литературно четене на ХТК ”Факел” по случай Международния ден на жената;
* 19 март – „Ела , о мила пролет на щъркови крила” - литературно четене на ХТК ”Факел” и Отчетно – изборно събрание на клуба. За ръководство на ХТК”Факел” с три годишен мандат е избрано следното ръководство: - Дарина Цветкова – председател, и членове Борислав Радославов и Стилияна Стоянова. Към 2022г. в ХТК ”Факел-1926” участват 36 писатели, художници и фотографи от с. Зверино.
* 13 април -„Четенето е полезно и интересно” - Инициатива от маратон на четенето 2022г. и среща с местен автор – Дарина Цветкова и ученици от първи и втори клас от училището в детски отдел на библиотеката;
* 15 април – „Моята любима книжка” – четене с деца в детски отдел на библиотеката с библиотекаря Стилияна Стоянова;
* 11 май – „Приказни светове с много цветове, библиотекарят разказва… ” – вълнуващо пътешествие в света на книгите – четене с деца от детска градина „Звездичка” в детски отдел на библиотеката ;
* 20 май – „Очерк за народната певица Рада Бельова от Зверино”, краеведски материал представен от Стилияна Стоянова на ХI майски краеведски четения на Краеведско дружество при НЧ ”Просвета – 1925” гр. Мездра;
* 24 юни – „Еньов венец от билки и цветя” – Еньовденско литературно четене на ХТК „Факел”;
* 1 юли – „Лято в библиотеката” – Заедно четем, ;
* 4 юли – „Лято в библиотеката” – Заедно четем;
* 1 ноември – “Поклон, пред теб будителю” – литературно четене на ХТК ”Факел”;
* 25 ноември – „Да оставим на земята добра памет” – четене на приказки и редене на пъзели към тях с втори и трети клас в детски отдел на библиотеката;

**Занимания по интереси:**

* 26 май – „Моят роден край” – запознаване с историята и легендите за произхода на с. Зверино с първи клас с г-жа Наталия Иванова и Стилияна Стоянова;
* 27 май – „Българската шевица” и запознаване с етнографската експозиция с втори клас с г-жа Юлия Иванова и Стилияна Стоянова;

**Открити уроци:**

* 25 февруари – Открит урок с театрална сценка и песни за баба Марта на тема – „ Легенда за мартеницата” с първи и втори клас;
* 20 май – „Детски мастър шеф – готвач” - Кулинарен ден с първи клас в Читалището. Приготвяне на вкусна и здравословна храна с първи клас с г-жа Наталия Иванова и Стилияна Стоянова;
* 23 май – „Върви народе възродени” – тематичен открит урок посветен на братята Кирил и Методий с първи клас с г-жа Наталия Иванова и Стилияна Стоянова;
* 2 юни – „Велик и безсмъртен” - Открит урок с пети клас посветен по повод 146 години от героичният подвиг на Христо Ботев – биография, житейски път и революционна дейност на Христо Ботев – г-жа Мими Иванова и Стилияна Стоянова;
* 15 декември – Открит урок на тема „Празници в семейството и как празнуваме коледните празници”. Организиране и провеждане на дейности на образователните медиатори и/или социалните работници с родителите на учениците от училища с концентрация на ученици от уязвими групи по Национална програма ”Подкрепа на образователни медиатори и социални работници”! С участието на ученици от СУ ”Св. Климент Охридски” с.Зверино, родители, учители – Мими Иванова и Станимира Иванова, медиатор – Мария Павлова, Стилияна Стоянова.

**Творческа работилница:**

* 25 февруари – Работилница за мартеници;
* 21 април - Велики Четвъртък – „Пъстри яйчица”;
* 16 април – Арт декор „Лазаровден”;
* 23 май - „Върви народе възродени” – изплитане на венец от свежи пролетни цветя;
* 01 юли – Лято в библиотеката – играем и творим – Рамки за снимки;
* 04 юли – Лято в библиотеката – Да направим картичка с плик за писмо;
* 05 юли – Лято в библиотеката - Учим се да подредим масата;
* 06 юли –– Лято в библиотеката - Новата ми чанта;
* 07юли – Лято в библиотеката – Да си направим моливници;
* 5 декември – Вълшебството на коледните празници и украсяване на елхата в Читалището, заедно с учениците от шести клас;
* 16 декември – Цветни коледни светлини греят на сцената на Читалището – декор за Коледен концерт;
* 21 декември – Изработване на сувенири за Коледен благотворителен базар в Зверино;

**Изложби:**

* 25 февруари – „Арт декор с ръчно изработени мартеници”;
* 08 юли – Лято в библиотеката – Изложба на детски рисунки на тема „Лятото е тук”;
* 17 декември – Изложба „Коледа е” на детски рисунки;

**Онлайн витрини, изготвени кътове по повод бележити дати и представяне на краеведски материали:**

* 22 януари – „Баба Линка прави баница” с автор Калин Дацов – краеведски материал;
* 28 януари – 100 години от рождението на Цветан Ангелов (български писател) – витрина в детски отдел;
* 08 февруари – „Село Зверино, раят на Искърското дефиле”;
* 18 февруари – 149 години от обесването на Васил Левски – витрина и представяне на краеведски материал за Зверино;
* 06 март - Сирни заговезни;
* 25 март – „От хубаво по - хубаво” – ремонт в Читалището, онлайн витрина;
* 27 март – 90 години от рождението на Слав Караславов;
* 15 юни – 150 г. от рождението на Антон Страшимиров;
* 21 юни – „800 души на сватба в Зверино” с автор Калин Дацов;
* 24 юни – Еньовден – денят на св. Йоан Кръстител, билките, изгряващото слънце и лековитата вода”;
* 18 юли – 145 години от рождението на Елин Пелин;
* 16 октомври -120 години от рождението на Фани Попова Мутафова;
* 1 ноември – Ден на народните будители, 260 години от написването на „История славянобългарска” от Паисий Хилендарски;
* 13 ноември – Историята на Зверино в книга;
* 26 ноември - 96 години духовност и култура в Зверино;

**Други: „**Книгата е възможност да нарисуваш картина върху белите листа” - Три години ХТК „Факел” и Трети Алманах на клуба - **Радиопредаване по радио Видин** – Разказва Стилияна Стоянова.

**Куклен театър „Мале мале” в Зверино;**

**Участия на библиотекаря в семинари:**

07.12 – Обучителен семинар на тема „Финансова грамотност в дигиталната епоха” – в РБ ”Христо Ботев” гр. Враца;

**II. КУЛТУРНА ДЕЙНОСТ**

**Официални празници:**

* **3 март** – Национален празник на България. Ден на Освобождението на България от османско владичество.

Програмата започна в 10.30 часа с тръгване от НЧ ”Факел-1926” с.Зверино с литийно шествие с марш от Литаковската духова музика, предвождано от Биляна Петрова, която бе Райна Княгиня.

Трите лъча с шествия от Зверино,Оселна и Игнатица се събраха в центъра на Зверино и заедно с развети знамена се отправихме към „Стадиона” на с. Зверино.

Тържествената програма започна под звуците на българския химн с издигане на българския флаг, като тази година с честта за издигане на знамето бе удостоен Борис Кръстев – със заслуги по популяризиране на събитията в региона.

Рецитал поднесоха ученици при СУ”Свети Климент Охридски”, а кулминацията на събитието бе включване в националната инициатива „Пробуждане с хоро” – всички заедно, жителите на трите села и танцьорите на Ансамбъл Мездра, под звуците на българската народна музика, в един ритъм, в един дъх, в едно име – България, се хванахме на българско хоро.

Пред паметния знак „Печена църква”, бе поднесен венец в почит на загиналите хора в изгорената в миналото църква от турците.

* **24 май** – Ден на светите братя Кирил и Методий, на българската азбука,просвета и култура и на славянската писменост. Празнична програма с рецитал и музикално – танцов поздрав в двора на училището.

**Празнично - обреден календар:**

* **6 януари „Богоявление”** – Водосвет, спасяване на богоявленския кръст и мъжко хоро при устието на река Златица.

Организатори на събитието са родолюбиви млади момчета от Зверино, начело с патриота Борислав Радославов, Кметство Зверино и НЧ ”Факел-1926” с. Зверино, с финансовата подкрепа на Йордан Величков!

Празникът започва още от 6.00 часа сутринта в НЧ ”Факел-1926”с. Зверино, където се събират всички участници, облечени в национални носии и всички заедно посрещаме смолянските гайдари от 101 каба гайди.

В 8.30 часа всички се отправяме към Храм ”Свети Димитър”, където отец Антон отслужи света литургия, след това от църквата потегли литийно шествие, начело с иконата на Светото кръщение, хоругви и национални трибагреници, заедно с уникалната народна музика на смолянските гайдари и родолюбивите момчета и момичета от Зверино, носещи в сърцата си силният български дух, пазители на традиции и вяра, на силната връзка с родния край.

Всички се отправихме към „Долната махала” към устието на река Златица при „Пръстените”, където Мирела Николова, водещ на събитието, произнесе традиционно послание към присъстващите, а отец Антон отслужи Велик Богоявленски водосвет.

За спасяването на христовия кръст в ледените води на река Златица тази година скочиха 30 мъже от Зверино, а кръста хвана Митко Ангелов. И както повелява традицията, под ритмите на „Песен за капитан Петко войвода”, в съпровод на родопски гайди, се изви Мъжкото ледено хоро. Кулминацията на празника бе голямо българско хоро на мегдана на всички присъстващи!

* **14 февруари** – Трифон Зарезан. Пресъздаване на обичая по зарязване на лозите.
* **1 март** – „Баба Марта иде”. Закичване с мартеници на жители от село Зверино.
* **24 април** – Лазаровден.

В НЧ ”Факел-1926”с. Зверино изготвихме тематичен кът за Лазаровден, като участие взеха 35 момичета към Автентичната лазарска група на Читалището, с хореограф Деница Ценова. Специални гости на празника бяха етнографи от Чехия, които проучват местните традиции и обичаи.

В ранни зори на Лазаровден, всички се събрахме в етнографския кът на Читалището, където пресъздадохме наричането за здраве и благослов на домовете.

Стилияна Стоянова в ролята на стопанката и хубавите, и пъстри лазарки, които наричаха, пяха хубави лазарски песни. А тя, както повелява традицията, ги дарува с яйца и железни пари. На тръгване към домакинствата в селото, стопанката ги поръси с жито, като наричаше: „ Да сте ми живи и здрави лазарки, пейте и благославяйте домовете на зверинчани за здраве, късмет, берекет, плодородие и благоденствие. В природата, както зърното набъбва, нараства и покълва, дава нов живот, така да пораства доброто в душите на хората, да се множи, да пребъде!”

Ние пазим и предаваме традициите в Зверино!

* **29 април** - Велики Четвъртък – Спазване на обредната традиция по боядисване на яйца за Великден.
* **2 май** - Великден – литургия в храм Св. Димитър.
* **24 юни** – Еньовден - пресъздаване на обичая по бране на билки.
* **26 октомври** - Димитровден. Празник на храм „Св. Димитър” и курбан за здраве.
* **6 декември** – Никулден, литургия в храм „Св. Димитър”.
* **24 декември** - Коледуване в Зверино.

Още от ранни зори коледарите се събират в малкия салон на читалището, да наметнат ямурлуци, да сложат калпаци, за се закичат с герданчета с нанизани пуканки, да запеят песни, и водени от своя станеник – тази година Николай Цветанов, тръгват да благославят домовете на зверинчани.

Тази година обичаят коледуване бе излъчен в сутрешната емисия в 8.00 ч. в ефира на БТВ от дома на Митко, Марчела, Иванка, Иван и Васил Ангелови. С пресъздаване на обредната трапеза за Бъдни вечер, любезните домакини посрещнаха коледарите, а те пяха коледарски песни, наричаха за здраве и берекет.

**Оброци проведени през годината: 9**

* Гергьовден - 6 май – Кръста в местност „Реката”.
* Спасовден – 2 юни – Кръста в местност „Сивец”.
* Свети дух – 13 юни – Кръста в местност „Слого” .
* Св. вмчк Прокопий – 25 юни – Кръста на местността „Оданад”, при беседката.
* Илинден – 20 юли – Кръста „На дървото”.
* Илинден – 20 юли – Кръста местността „Гарата”.
* Св. Мария Магдалина - 22 юли – Кръста местността „Каменица”.
* Успение на Пресвета Богородица - 15 август – Кръста при река Златица, местност „Долната махала”.
* Димитров ден - 26 октомври – Храмов празник и курбан за здраве на селото.

**III. ПРАЗНИЦИ НА МЕСТНАТА ОБЩНОСТ**

* **06 януари** – 174 години от рождението на Христо Ботев и поднасяне на венец пред паметника на революционера в Зверино;
* **1 март – Ден на самодееца** – Отбелязване на празника с празнична програма, с тържествен рецитал, надпяване и надиграване със самодейците при НЧ”Факел-1926” с. Зверино – МФГ”Змей Горянин”, ЖФГ”Плетеница”, ХТК ”Факел”, ТС ”Факел”, Група за възстановки, самодейци от НЧ ”Просвета - 1929” с. Оселна и Ансамбъл Мездра.
* **8 март** – Ден на жената – Празник в Читалището;
* **21 май** – **Концерт спектакъл „Наздравица”** с авторски песни на Димитър Ангелов.

НЧ ”Факел-1926” връчи почетен знак – статуетка на Димитър Ангелов – За цялостен принос за развитието на музиката в родния край!

„С музика в сърцето” е творческият му път, изцяло отдаден на музиката, с безценен принос от авторски песни, посветени на бащиния дом, родното място, на България.

Участие в концерта взеха ЖНХ с. Игнатица, Ванеса Богданова, АНТП „Вратица” гр. Враца, ЖФГ ”Плетеница”, Ния Стоянова, ЖФГ ”Бистрешки магьосници”от с. Бистрец, ТС ”Факел”, МФГ”Змей Горянин”. Зорница Давидова и Иванка Гьонова представиха авторски стихотворения посветени на музиканта.

Статуетката връчи Цветан Ценов – председател на НЧ ”Факел-1926”с. Зверино.

Поздравителни адреси поднесоха Стилияна Стоянова от името на НЧ ”Факел-1926”с. Зверино, Мирела Николова – от НЧ ”Н.Й.Вапцаров - 1919” с. Игнатица, ХТК ”Ковачница”, Ванеса Богданова от името на НЧ ”Просвета -1929” с. Оселна, Дора Младенова- председател на НЧ ”Пробуда -1931” гр. Враца, кв. Бистрец.

* **4 юни** **– Ден на село Зверино** и откриване на обновен Площад „ 4юни”, изграден по проект „Изграждане на паркоустрояване и благоустрояване на централното площадно пространство”, който бе осветен от негово Високо Преосвещенство Врачански митрополит Григорий. Лентата прерязаха инж. Петя Аврамова, г-н Иван Аспарухов – кмет на Община Мездра и Стоян Петров – кмет на село Зверино.
* **4 юни – ПЕТИ НАЦИОНАЛЕН ФОЛКЛОРЕН ФЕСТИВАЛ ”ЗМЕЙ ГОРЯНИН” С.ЗВЕРИНО**

Организатори на събитието са Кметство Зверино и НЧ ”Факел-1926” с. Зверино, със съдействието на Община Мездра.

Тази година фестивалът се проведе на новооткритият Площад „4 юни”, като на откритата амфитеатрална сцена се изявиха над 450 самодейци от областите Монтана, Враца и София. Той е впечатляващ празник за жителите и гостите на село Зверино, в който се наслаждаваме на богатия ни фолклор, съхранен в музиката, песните и танците на българите.

Фестивалната програма откриха Стилияна Стоянова – секретар при НЧ”Факел-1926” и Наталия Иванова – член на Читалищното настоятелство с приветствие за добре дошли.

НФФ ”Змей Горянин” започна с изява на детски певчески и танцови състави, и индивидуални изпълнители.

В 13.00 часа бе пресъздадена историческата възстановка по посрещане на Ботевите четници.

Фестивалната програма продължи с изпълнение на певчески, танцови и индивидуални изпълнители от различни населени места от страната.

В края на фестивала музикална програма поднесоха МФГ ”Змей Горянин” с китка от любими песни и танцова китка от Ансамбъл „Мездра” , изпълнения на Ванеса Богданова и Илия Луков.

Всички участници получиха грамоти за отлично представяне и плакети за съхранение и популяризиране на българския фолклор, връчени от Стилияна Стоянова.

Фотографи на фестивала: Мирослав Чичиков, Боян Пищиков и Борис Кръстев.

* **4 юни** **– Ден на с. Зверино** и отдаване почит пред подвига на Христо Ботев и неговата чета. Водещи на програмата бяха Николай Цветанов и Наталия Иванова.

Програмата включваше рецитал на ученици при СУ ”Свети Климент Охридски”, реч на кмета на село Зверино – Стоян Петров и г-н Иван Аспарухов – кмет на Община Мездра, поднасяне на венци пред паметника на Ботевите четници от Кметство Зверино, НЧ ”Факел-1926”, СУ ”Св. Климент Охридски” и ПК ”Златица”. Възпроизведена бе възстановка по преминаване на Ботевите четници, както през бунтовната 1876г., предвождани от жители на с. Зверино, които ги подпомагат да преминат р. Искър.

Накрая всички се насладиха на прекрасна митинг заря.

* **18 юли – Втори международен фолклорен фестивал „Магията на Мездра”** проведен на Площад „4 юни” с. Зверино на новата амфитеатрална сцена. Изявиха се участници от Сърбия, Румъния, Украйна, Унгария, Уругвай, Филипини, Албания, Сърбия, Мексико, Португалия, Грузия, Аржентина, Бразилия.
* **15 септември– Първи учебен ден в СУ ”Свети Климент Охридски”.**
* **7 октомври – Празник - 20 години Пенсионерски клуб „Златица”.** В знак на уважение към възрастните хора и дейността на клуба, Председателят на НЧ ”Факел-1926” – Цветан Ценов връчи на председателят на ПК”Златица” – ЛилянаАлександрова, Поздравителен адрес и подарък за клуба от името на Читалището.
* **25 ноември – 143 години образователно дело в Зверино.** Празнична програма в СУ ”Св. Климент Охридски”;
* **26 ноември –** **96 години Читалищна дейност**, 96 години духовност и култура в село Зверино . Представяне на История на село Зверино;
* **17 декември – Коледен Концерт**, проведен в концертната зала на НЧ ”Факел-1926”.

Коледа – най - специалното време от годината. Времето на малките и големите вълшебства, един вълнуващ празник, изпълнен с песни и танци, и среща с Дядо Коледа.

Концерта откриха малките снежинки Жана и Нанси, а след това танци представиха малките джуджета и снежинки от група „Ежко Бежко” и група „Детелина” при ДГ ”Звездичка”, Театрална сценка „Бъдни вечер” на ученици от СУ ”Св. Климент Охридски”, младите певици – Теодора Цекова и Данита Павлова, Детските певчески групи „Зверинче” и „Съншайн”, Детски танцов състав „Танци на народите” към СУ ”Св. Климент Охридски”, ЖФГ ”Плетеница”, МФГ ”Змей Горянин” и Танцов състав „Факел” към НЧ ”Факел-1926”. Водещ на концерта бе „Снежанка” – Милена Петкова, а Дядо Коледа – Цветослав Павлов раздаде на всички деца подаръци.

* **23 декември - Коледен благотворителен базар в Зверино** на Площад „4 юни”, организиран от Кметство Зверино, с участието на СУ ”Свети Климент Охридски”, БМЧК Зверино, Клуб „Творилница”, „ДГ ”Звездичка”, НЧ”Факел-1926”, „ПК Златица”.

Всички заедно, в името на добрите каузи: събраната сума бе разпределена за „Надежда за Калин” от гр. Враца и за изработване на маси и пейки за оброците в Зверино. Базарът завърши със среща с Дядо Коледа и много подаръци за децата, запалване на светлините на коледната елха и празнична заря.

**IV. ЛЮБИТЕЛСКО ХУДОЖЕСТВЕНО ТВОРЧЕСТВО**

**МФГ ”Змей Горянин” с художествен ръководител Димо Филипов - 12 участника;**

* **03 март** – Ден на самодееца;
* **1 май** – Празник на село Игнатица;
* **21 май** – Концерт спектакъл ”Наздравица” с авторски песни на Димитър Ангелов в НЧ ”Факел-1926” с. Зверино;
* **29 май** – XVI Национален фолклорен събор „Де е българското” с. Очиндол, общ. Мездра, грамота;
* **04 юни** – Пети Национален фолклорен фестивал „Змей Горянин” с. Зверино;
* **05 юни** – Регионален етап Враца на XII Национален събор на народното творчество Копривщица 2022г.;
* **05 август** - XII Национален събор на народното творчество Копривщица 2022г. –**сребърен медал;**
* **3 септември** - VII ФФ „Тъпан бие, хоро се вие, песен се пее, Буковец се весели – българското да съхрани” с. Буковец, общ. Бяла Слатина – **1 място и златен медал**!
* **17 декември** – Коледен концерт в НЧ ”Факел-1926”с. Зверино;

**ЖФГ ”Плетеница” с художествен ръководител Милчо Гергов - 12 участника;**

* **3 март** – Ден на самодееца;
* **1 май** – Празник на село Игнатица;
* **21 май** – Концерт спектакъл ”Наздравица” с авторски песни на Димитър Ангелов в НЧ ”Факел-1926” с. Зверино;
* **29 май** – XVI Национален фолклорен събор „Де е българското” с. Очиндол, общ. Мездра, грамота;
* **4 юни** – Пети Национален фолклорен фестивал „Змей Горянин” с. Зверино – Плакет за съхраняване и популяризиране на българския фолклор;
* **5 юни** – Регионален етап Враца на XII Национален събор на народното творчество Копривщица 2022г.;
* **10 юни** – Телевизия СКАТ – участие във фолклорното предаване „От българско по българско” с водещ Галя Асенова;
* **25 юни** – Ден на село Оселна;
* **5 август** - XII Национален събор на народното творчество Копривщица 2022г. –**бронзов медал;**
* **3 септември** - VII ФФ „Тъпан бие, хоро се вие, песен се пее, Буковец се весели – българското да съхрани” с. Буковец, общ. Бяла Слатина – **1 място и златен медал**!
* **17 декември** – Коледен концерт в НЧ”Факел-1926”с. Зверино;

**Йордан Борисов – изпълнител на двуянка, дудук , окарина и кларинет;**

* **10 юни** – Телевизия СКАТ – участие във фолклорното предаване „От българско по българско” с водещ Галя Асенова;
* **29 май** – XVI Национален фолклорен събор „Де е българското” с. Очиндол, общ. Мездра, грамота;
* **04 юни** – Пети Национален фолклорен фестивал „Змей Горянин” с. Зверино и **Плакет за съхраняване и популяризиране на българския фолклор;**
* **05 юни** – Регионален етап Враца на XII Национален събор на народното творчество Копривщица 2022г.;
* **05 август** - XII Национален събор на народното творчество Копривщица 2022г. – **грамота;**
* **20 август** – X фолклорен фестивал „Хоро се вие, песен се пее” – 2022г. с. Миланово, общ. Своге, **специална награда - статуетка**;
* **27 август** – НФФ ”Белокаменица” с. Царевец, общ. Мездра – първо място;
* **27 август** – Празник на фолклора „Боженишки Урвич – 2022г.” с. Боженица, общ. Ботевград, грамота;
* **3 септември** - VII ФФ „Тъпан бие, хоро се вие, песен се пее, Буковец се весели – българското да съхрани” с. Буковец, общ. Бяла Слатина – **1 място и златен медал**!
* **3 септември** – XIV Фолклорен фестивал „Типченица пее”, с. Типченица, общ. Мездра, грамота;
* **24 септември** – XXII НФФ”При шопите в Казичене” 2022г., с. Казичене, Столична община, **1 място - статуетка;**
* **12 ноември** – участие в предаването „От българско по българско” по Тв Скат, с водещ Галя Асенова.

**Танцов състав „Факел” с хореограф Деница Ценова, 35 участника;**

* **1 май** – Празник на село Игнатица;
* **4 май** – Международен детски фестивал „Мездра – май”;
* **21 май** – Концерт спектакъл ”Наздравица” с авторски песни на Димитър Ангелов в НЧ ”Факел- 1926” с. Зверино;
* **24 май** – Празнична програма в училището;
* **28 май** – Надиграване на открито – с. Миланово, статуетка за най - масова група;
* **29 май** – XVI Национален фолклорен събор „Де е българското” с. Очиндол, общ. Мездра, грамота;
* **04 юни** – Пети Национален фолклорен фестивал „Змей Горянин” с. Зверино – Плакет за съхраняване и популяризиране на българския фолклор;
* **17 декември** – Коледен концерт в НЧ”Факел-1926”с. Зверино;

**Група за възстановки – Ботеви четници 14участника;**

* **2 юни** - Поход от с. Зверино до връх Околчица, по повод 146 години от героичната смърт на Христо Ботев;
* **4 юни** – НФФ ”Змей Горянин”. Възстановка по посрещане на ботеви четници в с. Зверино, както през бунтовната 1876г.;
* **4 юни** – Ден на село Зверино. Възстановка по преминаване на Ботеви четници с командир Никола Войновски през р. Искър.

**Други действащи колективи:**

* Автентична коледарска група; - **30** участника; Изяви – 1;
* Автентична лазарска група - **40** участника; Изяви – 1;

**Клуб за народни хора „Мераклии” с. Зверино – 14 участника;**

**V. ДОБРОВОЛЧЕСКИ ИНИЦИАТИВИ**

* Участие в благотворителната инициатива в помощ на семейство от с. Габровница!
* Участие в кампанията „Да изчистим България”!
* Участие в кампанията „Капачки за бъдеще” за четвърта поредна година!
* Участие в благотворителен коледен базар с. Зверино и събраната сума е разпределена в каузите „Надежда за Калин” гр. Враца и за направа на маси и пейки за оброците в с. Зверино.

**VI. СЪБИРАНЕ И РАЗПРОСТРАНЕНИЕ НА ЗНАНИЯ ЗА РОДНИЯ КРАЙ**

**-** Издадена е книгата село Зверино (история**,** бит, етнография, фолклор) с автор Иван Цанев и редактор Цветко Стеев;

- Етнографски кът: Брой експонати: 145 бр., от които новонабавени са 24 експоната;

- Кът ръчно плетиво: Експонати – 63 бр., от които новонабавени са 37 експоната;

- Кът краезнание – С краеведски книги, музикални албуми и вестници ;

- Дигитален архив „Карта на времето” – Изпълнения на Йордан Борисов на автентични инструменти;

* Участие в ХI майски краеведски четения на Краеведско дружество при НЧ ”Просвета - 1925” гр. Мездра на Стилияна Стоянова с материал разработен за „Рада Бельова – народна певица от Зверино” и на Ивана Захариева с материал за „Ботевата чета в Зверино”;
* Посещение на етнографи от Чехия в НЧ ”Факел-1926”, които проучват местни традиции и обичаи, и запознаване с българския празник Лазаруване ! Пресъздаване пред етнографския кът наричане и лазарски песни за здраве и берекет на стопаните!
* Посещение на студенти от Софийски университет „Св. Климент Охридски” специалност – Етнография и проучване на местния край „Какво задържа младите хора на село!”
* НЧ ” Факел-1926”с. Зверино в знак на признателност удостои Димитър Ангелов с почетен знак – статуетка за цялостен принос за развитието на музиката в родния край!

**VII. МАТЕРИАЛНА БАЗА**

НЧ ”Факел-1926” е със сграден фонд с площ 440 кв.м. В него са разположени компютърна зала - 27 кв.м, детски отдел - 13 кв.м, библиотека - 75 кв.м, салон за репетиции и културни мероприятия, етнографски кът и фоайе, концертна зала с 290 места, мъжка гримьорна, женска гримьорна, гардеробна.

В края на януари 2022г. завършихме **ремонта на три етажа стълбище и фоайета** в НЧ”Факел-1926” със средства от бюджета на Читалището!

НЧ”Факел-1926” с. Зверино вече има **ново изградена гардеробна**, в която ще се съхраняват носиите на Читалището!

След подадена Докладна записка до Община Мездра, входирана с Регистрационен индекс 76.00-15/07.12.2021г. в Община Мездра, която бе одобрена и в периода 17 март – 18 май бяха извършени строително - ремонтни дейности от Общинско предприятие БКС, а именно: - мястото обособено за това помещение е входа за декори до сцената с височина 7м., с изграждане на кофраж за разделяне на коридора на 2 етажа, поставяне на арматура и изливане на плоча, нова врата, нова ел. инсталация, шпакловане и боядисване на таван и стени, поставяне на ламинат.

* Излети са две циментови пътеки за подобряване на вертикалната планировка около Читалището.
* Поставени са 8 портрета – дарение, на български революционери – Христо Ботев, Васил Левски, Георги Раковски, Георги Бенковски, Стефан Караджа, Гоце Делчев, Хаджи Димитър и Капитан Петко Войвода.
* Читалището вече разполага с детски четнически униформи – 11 бр. и костюми на Райна Княгиня - 3 бр., всичките са дарение.
* Закупена е нова витрина за награди на ЖФГ ”Плетеница” и ТС ”Факел”;
* НЧ ”Факел-1926” вече има собствен чадър за външни изяви и мероприятия – 4м./4м.

В заключение можем да кажем, с много усилия, упоритост и постоянство продължаваме да градим нашето Читалище, което за Зверино е символ на традиции, народната памет и силния български дух, средище за просветно, културно и духовно развитие, място в което когато влезеш, можеш да се докоснеш до светлината на българската идентичност, да усетиш любовта към родното място и да се гордееш, че си се родил и живееш в прекрасното място – село Зверино!

Общо събрание : 1

Заседания на настоятелството и проверителната комисия: 5

Отчета е приет на Общо събрание с Протокол №3/29.03.2023г.

29.03.2023г. Председател : ………

с. Зверино / Цветан Ценов/

Изготвил:………

/Стилияна Стоянова /